पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । मैने पास्ता से माला बनाई है और मेरी पेटिंग देखो। ममा मेरा लैंपशेड आपने लिया या नहीं। पंजाब यूनिवर्सिटी के गांधी भवन में सुबह-सुबह चल रही थी मशक्कत अपना सामान डिस्पले में से ढूंढने की। पीयू स्टाफ क्लब की ओर से चल रहे समर कैंप का समापन बुधवार को हुआ। आखिरी दिन स्टूडेंट्स की ओर से बनाई गई पेंटिंग और क्राफ्ट आइटम्स की प्रदर्शनी लगाई गई। कोआर्डिनेटर डॉ मनीष ने बताया कि कैंप में आर्ट एंड क्राफ्ट की ट्रेनिंग का इंतजाम था। नन्हा शौर्य गले में पास्ता से बनी रंग-बिरंगी माला पहने था तो हाथ में पकड़ी हुई थी फिश की पेटिंग। युविका को ये बताने में ज्यादा दिलचस्पी थी कि उसने थम्ब पेंटिंग बनाई हैं। मस्ती के बीच सबने एक-दूसरे को अलविदा कहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn